**KIVÁLÓ BIZTONSÁGI MINŐSÍTÉST KAPOTT AZ ÚJ MG HS**

* Az MG HS SUV 5 csillagos Euro NCAP minősítést kapott
* Kiemelkedő eredményt nyújt minden biztonsági területen
* A HS a díjnyertes MG4 Electric mellé csatlakozik a legmagasabb biztonsági minősítéssel

**2024. november 20. – Az MG új és rendkívül népszerű HS SUV-ja – amelyet idén nyáron mutattak be – megszerezte az Euro NCAP lehető legmagasabb biztonsági minősítését. Az ötcsillagos értékelést az MG HS Comfort 1.5T modell kapta, amely mind a felnőtt, mind a gyermek utasok biztonságát vizsgáló teszteken kiemelkedően teljesített, valamint a közlekedés veszélyeztetett résztvevőinek védelmére tervezett funkciókkal is rendelkezik.**

Az MG HS csatlakozik a többszörösen díjnyertes MG4 Electric modellhez, amely szintén 5 csillagos Euro NCAP biztonsági minősítést kapott, valamint a Green NCAP, az iparág vezető európai emisszióértékelő programja is a legjobb minősítésben részesítette.

Az **Euro NCAP** megjegyezte: „*Az Euro NCAP legutóbb 2019-ben tesztelte az MG legnagyobb járművét, az MG HS-t, amely akkor ötcsillagos minősítést kapott. Az Euro NCAP protokolljait azóta kétszer frissítették, és az MG gondoskodott arról, hogy ez a középkategóriás SUV lépést tartson a fejlődéssel, új technológiákkal, amelyek biztosítják a 2024-es ötcsillagos eredményt. Ez jól mutatja az Euro NCAP járműbiztonságra gyakorolt folyamatos hatását, valamint az olyan gyártók, mint az MG, hajlandóságát arra, hogy reagáljanak, és járműveiket egyre magasabb biztonsági szintekre emeljék.
Az autó például megfelelő védelmet nyújt a gyalogosok és a kerékpárosok számára, valamint hatékony autonóm vészfékező rendszerrel (AEB) rendelkezik, amely jól reagál a veszélyeztetett úthasználókra. Az autó rendelkezik ajtónyitási figyelmeztetés funkcióval is, hogy védje a hátulról közeledő kerékpárost a hirtelen ajtónyitás okozta balesettől. Mindent egybevetve, az Euro NCAP 2024-es tesztprogramja szerint az autó lenyűgöző, ötcsillagos Euro NCAP-besorolást kapott*.”

A HS modellcsalád minden tagja rendelkezik a továbbfejlesztett MG Pilot csomag előnyeivel, amely olyan kulcsfontosságú funkciókat tartalmaz, mint az aktív vészfékezés gyalogos- és kerékpárfelismeréssel, a sávtartó asszisztens sávelhagyásra figyelmeztető rendszerrel, a holttérfigyelő rendszer sávváltás-asszisztenssel, a vezetői fáradtság- és éberségfigyelő, a frontális ütközésre figyelmeztető rendszer, a hátsó keresztirányú forgalomfelügyelet és az ajtónyitási figyelmeztetés, amelyek alapfelszereltségként járnak hozzá. Az MG HS automata sebességváltós modellek adaptív sebességtartó automatikával és forgalmi dugó asszisztenssel is fel vannak szerelve.

A 2024-es Goodwood Festival of Speed rendezvényen bemutatott vadonatúj HS benzines és plug-in hibrid (PHEV) modellek is alátámasztják az MG elkötelezettségét, hogy a lehető legjobb ár-érték arányt kínálja a SUV-piacon. A benzinmotoros MG HS Comfort már 11 649 000 Ft-tól elérhető, a magasabb felszereltségi szintű HS Luxury alapára pedig 12 699 000 Ft Magyarországon, a 25 márkakereskedőből álló MG hálózatban, a már megszokott 7 év/150 000 kilométeres gyártói garanciával.

Az Euro NCAP az európai újautó-értékelési program, mely 1997 óta az Európában forgalmazott új járművek biztonságának mércéje - segítve a fogyasztókat abban, hogy megalapozott döntést hozzanak következő járművük kiválasztásakor. Átfogó, objektív és független biztonsági értékeléseket végez, amelyek mostantól figyelembe veszik a szabványos asszisztensrendszereket és a passzív biztonságot is.

A korábbi és jelenlegi járműtesztek eredményei a [www.euroncap.com](http://www.euroncap.com) oldalon érhetők el.

**Az MG autómárkáról**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított, egy évszázados múltra tekint vissza. Márkaidentitása mélyen gyökerezik első modelljében, az MG 14/28 Super Sports autóban, az ikonikus Cecil Kimber által készített remekműben. Az innovációtól áthatva és a jövő iránti elkötelezettségtől hajtva a márka a hangsúlyt a fenntartható és mindenki számára elérhető mobilitás megteremtésére helyezte át.

Jelenlegi értékeiket tükrözi az MG4 Electric, a díjnyertes hatchback, amely hangsúlyozza elhivatottságát az előremutató, technológiailag fejlett és izgalmas elektromos járművek gyártása iránt.

Az MG Motor elkötelezettsége egyszerű, mégis mélyreható: a mobilitás demokratizálása. A benzines, elektromos és hibrid járműveket felvonultató változatos modellkínálatuk sokoldalú hatchback-et, funkcionális kombikat és tágas SUV-kat foglal magában, amelyek mindegyike tele van csúcstechnológiával. Minden MG jármű a világszínvonalú tervezésről tanúskodik, melyet a nagyvonalú, 7 év/150 000 kilométeres futásteljesítményig terjedő gyártói garancia is megerősít. Ez hazánkban a 7 év háromszoros gondoskodás szolgáltatáscsomag része, mely a gyári garancia mellett 7 év országúti segélyszolgálatot és az autó 7 fő rendszerének ingyenes állapotfelmérését tartalmazza.